stanford-oval/wikipedia huggingface dataset:
Taistelu leivästä
Sisältö

Kirja sisältää Kropotkinin ajattelun perusteita muun muassa yksityisomistuksesta ja toimeentulosta. Teoksessa hän myös tuo esille valtiotonta ja hallituksetonta yhteiskuntamalliaan, joka perustuu ihmisten vapaaseen yhteenliittymiseen. Lisäksi Kropotkin arvioi työväenliikkeen muiden suuntausten näkemyksiä muun muassa yksityisomistuksesta, hyödykkeiden jaosta sekä vallankumouksellisista toimintatavoista. Karl Marxin merkittävimmän teoksen Pääoman talousteorioista Taistelu leivästä eroaa olennaisesti siinä, että Marxin analysoidessa pelkästään kapitalismia, pohtii Kropotkin puolestaan anarkokommunistisen yhteiskunnan toimintaa ja keinoja sen saavuttamiseksi.
Suomennokset

Teoksen ensimmäisen suomennoksen julkaisi Michiganin Hancockissa amerikansuomalainen kustantamo Työmies. Kääntäjänä toimi sortovuosien laittomia asevelvollisuuskutsuntoja Pohjois-Amerikkaan paennut toimittaja Kaapo Murros, joka tuohon aikaan oli vielä kiinnostunut anarkismista. Sisällissodan jälkeen vuonna 1919 Karisto julkaisi kirjan Santeri Rissasen suomentamana Suuria kysymyksiä -sarjansa neljäntenä osana nimellä Leivän valloitus. Vuonna 2010 Rissasen käännös ilmestyi internetissä uutena vapaasti ladattavissa olevana versiona.
Aiheesta muualla

Teoksen suomenkielinen verkkoversio Sosialismi.net
Teoksen englanninkielinen verkkoversio Anarchy Archives
Swiss Indoors

| Swiss Indoors |
| --- | --- |

Tiedot
Kiertue:  ATP-turnaus
Sijainti:  Basel  Sveitsi
Kilpailupaikka:  St. Jakobshalle, Münchenstein
Kilpailuluokka:  ATP World Tour 500
Kenttätyyppi:  Kova / sisäkentät
Kaavio:  32S / 16Q / 16D
Palkintorahaa:  1 984 420 €
Virallinen sivusto
Swiss Indoors (myös Baselin ATP-turnaus) on lokakuussa Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1970. Turnaus pelataan Baselin naapurikaupungissa Münchensteinissa sijaitsevassa St. Jakobshallessa, ja se kuuluu ATP World Tour 500 -sarjaan.
Aiheesta muualla

Kuvia tai muita tiedostoja aiheesta Swiss Indoors Wikimedia Commonsissa
Viralliset kotisivut (englanniksi)
Rotterdam Rio de Janeiro Acapulco Dubai Barcelona Halle Lontoo Hampuri Washington Peking Tokio Basel Wien
Roger Federerin ja Jarkko Niemisen välinen finaali käynnissä vuonna 2007.
Seula

Metallilankainen siivilä on eräs seulatyyppi.
Seula eli sihti on työkalu tai kone, jolla kiinteää ainetta olevat rakeet lajitellaan niiden koon perusteella tai erotetaan rakeet nesteestä. Seulova pinta on joko metallilangasta tai muusta aineesta kudottu verkko tai rei'itetty metallilevy. Välppäseulassa seulonnan suorittaa samansuuntaisten metallitankojen muodostama säleikkö. Tasaisesti rei'itetyn seulapinnan reikien koko määrää seulan läpi menevän ja seulapintaan jäävän aineksen raekoon.
Seulan koko ilmoitetaan tavallisesti neliönmuotoisen aukon sivun mittana. Aiemmin käytettiin mesh-järjestelmää, jossa ilmoitettiin seulan aukkojen lukumäärä tuuman matkalla, tai DIN-järjestelmää, jossa ilmoitettiin aukkojen lukumäärä neliösenttimetrin pinta-alalla.
Seulonta suoritetaan tavallisesti seulovaa pintaa käsin tai koneellisesti liikuttamalla. Koneellinen liike aikaansaadaan joko epäkeskon avulla tai seulaa mekaanisesti tai magneettisesti täryttämällä (täryseula). Kiinteissä seuloissa seulottavaa ainetta liikuttaa painovoima (aines kaadetaan vinossa olevalle seulalle, jota pitkin aines vierii), nestevirta tai ilmavirta. Rumpuseulassa sylinterimäinen seulapinta pyörii akselinsa ympäri. Hyvin pienten rakeiden (alle 0,1 mm) seulontaan käytetään ilmasuihkuseulontaa, linkoa tai liettämistä. Seulasarja on joukko tarkoin määriteltyjä seuloja, joita käytetään kiviaineksen raekoostumuksen määrittelyssä.
Seuloja käytetään rakennustekniikassa kiviaineksen lajitteluun esimerkiksi betonin raaka-aineeksi tai tien eri kerroksiin, myllyteollisuudessa jauhojen seulontaan, monilla kemiallisen teollisuuden aloilla ja mineraalien rikastuksessa.
Aiheesta muualla

Kuvia tai muita tiedostoja aiheesta Seula Wikimedia Commonsissa
Serhi Bubka (tennispelaaja)

| Serhi Bubka |
| --- | --- |

Henkilötiedot
Syntynyt: 10. helmikuuta 1987  Donetsk 
Kansalaisuus:   Ukraina
Tennispelaaja
Pituus:  188 cm
Paino:  88 kg
Kätisyys:  oikea
Ammattilaisena:  2005–
Palkintorahat:  465 186 USD
Kaksinpeli
Paras sijoitus:  145. (14.11.2011)
Voitot/tappiot:  14–16
Grand Slam -turnauksissa
Yhdysvaltain avoimet:  2. kierros (2011)
Nelinpeli
Voitot/tappiot:  6–7
Aiheesta muualla
ITF
ATP
Serhi Bubka (s. 10. helmikuuta 1987 Donetsk) on ukrainalainen tennispelaaja. Parhaimmillaan hän on ollut kaksinpelissä ATP-listan sijalla 145 marraskuussa 2011. Hän on seiväshypyn olympiavoittajan ja entisen maailmanennätyksen haltijan Serhi Bubkan poika.
Vuonna 2011 Bubka selviytyi ensimmäisen kerran Grand Slam -turnauksen pääsarjaan Yhdysvaltain avoimissa. Kovasyöttöinen Bubka voitti ensimmäisellä kierroksella Andreas Haider-Maurerin. Toisella kierroksella Bubka hävisi Jo-Wilfried Tsongalle suoraan kolmessa erässä.
Bubka on edustanut Ukrainaa Davis Cupissa vuodesta 2005 lähtien 16 maaottelussa.
Marraskuussa 2012 Bubka putosi asunnostaan ja sai vakavia vammoja.
Aiheesta muualla

Serhi Bubka profiili ATP:n kotisivuilla
Seulamurskain

Seulamurskain on kaivinkoneeseen, pyöräkuormaajaan, traktoriin, pienkuormaajaan tai muuhun työkoneesen liitettävä kauhamallinen lisälaite, joka on tarkoitettu erilaisten ainesten käsittelyyn.
Seulamurskainta voidaan käyttää esimerkiksi seulomiseen, murskaukseen, hienontamiseen, ilmastamiseen, sekoittamiseen, erottelemiseen. Käyttökohteita, materiaaleja ja käyttömahdollisuuksia on lukemattomia. Seulamurskainta voidaan käyttää esimerkiksi kaivumaan, mullan, saastuneen maan, jätemaan, turpeen, saven, kuoren, kompostin, biojätteen, rakennusjätteen, lasin jne. käsittelyyn.
Aiheesta muualla

autokanta.com, Seulamurskain traktoriin – Traktorille uusi käyttötarkoitus?[vanhentunut linkki]
Sanso

| Sanso |
| --- | --- |
 Sanso
 Koordinaatit: 11°42′48″N, 6°50′54″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Väkiluku (2009):  19 800
Infobox OKVirheellinen NIMI-arvo: 
Sanso on maalaiskunta ja sen keskuskylä Sikasson alueen Bougounin piirissä Malissa. Se sijaitsee 110 kilometriä Bougounista maanteitse koilliseen. Kunnassa on 19 800 ja kylässä 7 300 asukasta (vuonna 2009, väestönlaskenta).
Sanson kunta rajoittuu idässä Bougounin piirin Wolan, etelässä Koumantoun ja lännessä Domban  sekä pohjoisessa Koulikoron alueen Dioïlan piirin Massiguin kuntiin.
Kuntaan kuuluu 15 kylää. Asukkaat ovat etupäässä bambaroita, mutta kaivostoiminnan myötä kuntaan on muuttanut myös muiden kansallisuuksien edustajia.
Sanson kautta kulkee Koumantoun ja Fanan välinen maantie. Seudun pääelinkeino on maanviljely ja karjanhoito. Tärkeimmät viljelykasvit ovat hirssi, durra ja puuvilla. Kunnassa toimii vuonna 2000 avattu Morilan kultakaivos.
Seuilly

| Seuilly |
| --- | --- |
 Maison de Rabelais
 Seuilly
 Koordinaatit: 47°08′05″N, 0°10′21″E 
Valtio:  Ranska
Alue:  Centre-Val de Loire
Departementti:  Indre-et-Loire
Arrondissementti:  Chinon
Pinta-ala:  
 – Kokonaispinta-ala:  15,7 km²
Väkiluku (2017):  359 
 – Väestötiheys:  22 as./km²
Kunnan numero:  37248
 
 Kunnan kotisivut 
Infobox OKVirheellinen NIMI-arvo: 
Seuilly on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 55 kilometriä Toursin kaupungista lounaaseen.
Kunnan alueella oleva maatila Manoir de la Devinière on kirjailija François Rabelaisin syntymäkoti, jossa hän syntyi noin vuonna 1483 – 1494. Historiallisen muistomerkin statuksen saaneesta talosta ja sitä ympäröivistä maatalousrakennuksista tehtiin kirjailijalle omistettu museo Musée Rabelais vuonna 1951.
Château du Coudray Montpensier
Seuillyssä on myös keskiaikainen linna Château du Coudray Montpensier. Sen alkuperä juontuu vuoteen 1090. Nykyinen linna on rakennettu 1300-luvulla, ja sitä laajennettiin huomattavasti 1400-luvulla. Linnan puutarha on perustettu vuonna 1736. Puutarhan ja linnan entisöinti alkoi vuonna 1930, kun lentokonevalmistaja Pierre-Georges Latécoère hankki linnan omistukseensa. Nykyisin linna toimii kokous ja juhlapaikkana.
Aiheesta muualla

Kuvia tai muita tiedostoja aiheesta Seuilly Wikimedia Commonsissa
Sammatinjärvi

| Sammatinjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°38′11″N, 23°31′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Sorvajärveen 
Järvinumero:  35.592.1.009
Mittaustietoja
Pinnankorkeus:  101,1 m 
Rantaviiva:  0,6 km 
Pinta-ala:  0,01878 km² 
Tilavuus:  0.000013 km³ 
Suurin syvyys:  2 m 
Valuma-alue:  2,4 km² 
 fiSammatinjärvi 
Sammatinjärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto

Järven pituus on 250 metriä, leveys 100 metriä ja sen pinta-ala on 1,9 hehtaaria. Se sijaitsee pitkänomiasessa painaumassa, jonka rinteet on raivattu peltomaaksi. Ainoa tulo-oja on 400 metriä pitkä Särkijärven laskuoja. Tampere-Seinäjoki-junarata on linjattu kulkemaan järven rannan suuntaisesti ja järven laskuoja on ohjattu radan ali. Rata vaikuttaa voimakkaasti järven maisemaan. Järven valuma-alue on järven tilavuuteen nähden varsin suuri, joten veden vaihtuvuus onkin järvessä nopeaa. Laskennallisesti veden keskiviipymä on vain 8 vuorokautta. Rantaviiva on vain 600 metriä pitkä eikä rannassa ole rakennuksia.
Vedenlaatu

Sammatinjärven vedenlaatua on tutkittu vuonna 2005. Vesi on väriltää ruskeaa ja humuspitoista. Veden happamuustaso on normaali ja järven puskorointikyky happamoitumista vastaan on hyvä. Tutkimusvuonna järven veden happitilanne oli huono, sillä happi oli kulunut lähes loppuun kaikissa vesikerroksissa. Happikato nostaa pohjalietteistä ravinteita takaisin veteen ja nostaa järven luontaisesti korkeita ravinnepitoisuuksia entistä korkeammalle. Järvi soveltuu rehevöitymisestä johtuen virkistyskäyttöön vain välttävästi.
Taisteludroidi

B1 Taisteludroideja Naboossa
Taisteludroidit ovat Tähtien sota -elokuvissa ja niiden oheismateriaalissa esiintyviä hahmoja.
Taisteludroidien asema Tähtien sota -fiktiossa

Taisteludroidit ovat Kauppaliiton armeijan jalkaväkeä. Ne musertavat vihollisen järjestäytyneen taktiikkansa sekä lukumääräisen ylivoimansa avulla. Eri tyypit erottaa väristä: komentajilla on keltaiset merkinnät, ohjaajilla siniset (joillakin vihreät) ja turvallisuusjoukoilla punaiset. Taisteludroidit on usein todettu heikkotekoisiksi, eivätkä ne opi kokemuksen perusteella. Ne ovat kuitenkin suhteellisen edullisia ja yksinkertaisia rakentaa. Varhaisemmat taisteludroidit ovat etäohjattuja avaruudessa sijaitsevasta aluksesta. Etäohjaus osottautuu varhaisten taisteludroidien suureksi heikkoudeksi Kauppaliiton epäonnistuttua Naboon valloituksessa: Anakin Skywalker näet tuhoaa kiertoradalla sijaitsevan hallintoaluksen, ja tekee droideista toimintakyvyttömiä. Myöhemmille taisteludroideille kehitetään kyky ajatella itsenäisesti. Droidien yleisin käyttämä sana on "Selvä-Selvä" ("Roger-Roger"), jota ne toistelevat joskus ilman tarvettakin. Ainoa nimeltä tunnettu taisteludroidi on kenraali OOM-9.
Supertaisteludroidi

B2 Supertaisteludroidit taistelevat Itsenäisten aurinkokuntien konfederaation puolella. Ne ovat tehokkaampia kuin tavalliset taisteludroidit. Supertaisteludroidit ovat väriltään siniharmaita ja niiden toisessa ranteessa on sisäänrakennettu ampuma-ase. Niiden pelottavuutta on lisätty sillä, että niillä ei ole ollenkaan "kasvoja". Niillä on kuitenkin silmä, jotka sijaitsevat droidin sisäosissa. Tavallisilla taisteludroideilla on jonkinlainen pää. Niitä valmistaa Baktoid Combat Automata. Heillä on myös paksu suojarakenne, joka estää ammusten tuhoamasta virtapiirejä. Vuosien mittaan niille on kehitetty muita aseita, kuten sinkoja sekä kranaatteja.
Esiintyminen > Elokuvat

Star Wars: Episodi I - Pimeä uhka
Star Wars: Episodi II - Kloonien hyökkäys
Star Wars: Episodi III - Sithin kosto
Esiintyminen > Pelit

Star Wars: Episode I: Jedi Power Battles
Star Wars Episode I: The Phantom Menace
Star Wars: Republic Commando
Star Wars: Battlefront
Star Wars: Battlefront II
Star Wars: The Clone Wars
Lego Star Wars: The Video Game
Lego Star Wars: The Complete Saga
Sammatinlampi (Keuruu)

| Sammatinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°19′21″N, 24°42′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Suojokeen 
Järvinumero:  35.626.1.003
Mittaustietoja
Pinnankorkeus:  112,7 m  
Rantaviiva:  2,235 km  
Pinta-ala:  21,795 ha  
Saaria:  1 
 fiSammatinlampi 
Sammatinlampi  on Keski-Suomessa Keuruulla Lihjamon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 22 hehtaaria ja se on 750 metriä pitkä ja 450 metriä leveä. Lammella on kartan mukaan yksi saari. Sen rantaviivan pituus on 2,2 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Suojoen valuma-alueeseen (35.626) se kuuluu.
Seui

| Seui (Seùi) |
| --- | --- |

 Sijainti Etelä-Sardinian maakunnassa
 Seui
 Koordinaatit: 39.838°0′0″N, 9.324°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  148,21 km²
Korkeus:  820 m
Väkiluku:  1 291
Aikavyöhyke:  UTC+1
 – Kesäaika:  UTC+2
Postinumero:  08037
Suuntanumero(t):    0782
Rekisterikilpi:  SU
 
 http://www.comune.seui.og.it 
Infobox OKVirheellinen NIMI-arvo: 
Seui (sardiksi Seùi) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 291 asukasta (vuonna 2016) ja sen pinta-ala on 148,21 neliökilometriä. Se sijaitsee 820 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Seui Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Shirō Ichinoseki

| Mitalit | Mitalit | Mitalit |  |
| --- | --- | --- | --- |
|  Ichinoseki vuoden 1964 olympialaisissa. |  Ichinoseki vuoden 1964 olympialaisissa. |  Ichinoseki vuoden 1964 olympialaisissa. |  |
Maa:   Japani
Miesten painonnosto
|  Olympialaiset  |  Olympialaiset  |  Olympialaiset  |  |
|  Pronssia | Tokio 1964 | 56 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Teheran 1965 | 56 kg |  |
|  Pronssia | Tukholma 1963 | 56 kg |  |
Shirō Ichinoseki (jap. 一ノ関史郎, Ichinoseki Shirō, s. 24. tammikuuta 1944 Hachirōgata, Akita, Japani) on entinen japanilainen painonnostaja ja olympiamitalisti.
Ichinoseki saavutti Tokion 1964 olympialaisissa pronssia kevyimmässä eli alle 56-kiloisten sarjassa tuloksella 347,5 kg. Hän nosti punnerruksessa 100 kg, tempauksessa 110 kg sekä työnnössä 137,5 kg. Hän oli tempauksessa koko kilpailijajoukon paras ja työnnössäkin toiseksi paras mutta punnerruksessa vasta jaetulla yhdeksännellä sijalla. Méxicon 1968 olympialaisissa hän sijoittui alle 56-kiloisten sarjassa viidenneksi tuloksella 350 kg. Hän nosti punnerruksessa 110 kg, tempauksessa jälleen sarjan parhaan tuloksen 107,5 kg sekä työnnössä 132,5 kg.
Ichinoseki saavutti MM-hopeaa vuonna 1965 ja MM-pronssia vuonna 1963. Hän nosti kolme maailmanennätystä tempauksessa ja kaksi yhteistuloksessa vuosina 1963–1965.
San Ildefonso -luokka

| San Ildefonso -luokka |
| --- | --- |

Tekniset tiedot
Uppouma:  1 649 t (arqueo)
Pituus:  57,91 m
Leveys:  15,85 m
Syväys:  7,62 m
Miehistöä:  505
Aseistus
Meritorjunta:  alempi tykkikansi: 28 x 24 naulan tykkiä ylempi tykkikansi: 30 x 18 naulan tykkiä puolikansi: 10 x 8 naulan tykkiä etukansi: 6 x 8 naulan tykkiä
San Ildefonso -luokka oli kymmenen Espanjan laivaston 74-tykkisen linjalaivan muodostama alusluokka.
Suunnittelu

Luokan prototyypin hankinta vahvistettiin 23. helmikuuta 1784 kuninkaallisella määräyksellä. José Romero y Fernández de Landan suunnitteleman prototyypin köli laskettiin toukokuussa 1784 Cartagenassa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| San Ildefonso | Cartagena | toukokuu 1784 | 22. tammikuuta 1785 | 3. tammikuuta 1786 | vallattu Trafalgarin taistelussa 21. lokakuuta 1805 romutettu heinäkuussa 1816 Spitheadissä |
| San Antonio | Cartagena |  | 16. heinäkuuta 1785 | 10. joulukuuta 1787 | vallattu 12. heinäkuuta 1801 HMS San Antonio romutettu 1827 |
| San Telmo | Reales Astilleros de Esteiro, Ferrol |  | 20. kesäkuuta 1788 | 7. huhtikuuta 1789 | haaksirikkoutunut 2. syyskuuta 1819 |
| San Francisco de Paula | Cartagena |  | 20. joulukuuta 1788 | helmikuu 1789 | romutettu 1823 Cartagenassa |
| Europa | Ferrol |  | 19. lokakuuta 1789 | 7. helmikuuta 1790 | tuhoutunut 1803 |
| Conquistador | Cartagena |  | 9. joulukuuta 1791 | helmikuu 1792 | luovutettu Ranskalle 10. huhtikuuta 1802 Conquerant romutettu syyskuussa 1816 |
| Soberano | Havanna |  | 25. elokuuta 1790 | 19. tammikuuta 1791 | poistettu 1808 |
| Intrépido | Ferrol |  | 20. marraskuuta 1790 | heinäkuu 1791 | Ranskalle huhtikuussa 1801 Intrépide vallattu Trafalgarin taistelussa 21. lokakuuta 1805 poltettu |
| Infante don Pelayo | Havanna |  | 22. marraskuuta 1791 | joulukuu 1792 | Ranskalle 10. huhtikuuta 1802 Desaix romutettu 22. kesäkuuta 1804 |
| Monarca | Ferrol |  | 17. maaliskuuta 1794 | kesäkuu 1794 | vallattu Trafalgarin taistelussa 21. lokakuuta 1805 miehistönsä upottama 22. lokakuuta |
Spread Eagle (yhtye)

| Spread Eagle |
| --- | --- |
 Spread Eagle vuonna 2013.
Tiedot
Toiminnassa:  1989–1995, 2006–
Tyylilaji:  hard rock, heavy metal, glam metal
Kotipaikka:  New York, New York, Yhdysvallat
Laulukieli:  englanti
Jäsenet:  Ray West, laulu   Rob De Luca, basso   Ziv Shalev, kitara   Rik De Luca, rummut  
Entiset jäsenet:  Paul DiBartolo, kitara   Tommi Gallo, rummut   Dennis Kimack, kitara  
Levy-yhtiö:  MCA   Lovember Records   Frontiers Records  
Aiheesta muualla
Kotisivut
Infobox OKNimi-testi OK: 
Spread Eagle on yhdysvaltalainen hard rock -yhtye New Yorkista. Vain muutama kuukausi perustamisestaan heidät kiinnitettiin MCA / Universal Records:lle. Yhtye julkaisi kaksi albumia, Spread Eagle (1990) ja Open To The Public (1993). Yhtye hajosi vuonna 1995.  Vuonna 2006 yhtye muodostettiin uudelleen.
Tammikuussa 2011 yhtye julkisti virallisesti uuden kokoonpanonsa  ja basisti ja perustajajäsen Rob De Luca kertoi suunnitelmista kiertää Pohjois-Amerikassa ja Euroopassa.
Historia > Alkuajat

1980-luvun loppupuolella yhtyeen perustajajäsenet Paul DiBartolo, Rob De Luca ja Tommi Gallo soittivat toisessa yhtyeessä Bostonissa.
Vuonna 1989 kitaristi Paul DiBartolo (alias Salvadore Poe) matkusti New Yorkiin, jossa tapasi laulaja Ray Westin. DiBartolo oli niin vaikuttunut Westin äänestä, että sai vakuutettua basisti Rob De Lucan ja rumpalin Tommi Gallon saapumaan New Yorkiin aloittaakseen uuden yhtyeen Westin kanssa. Tästä tuli Spread Eagle.
Soitettuaan yhdessä vain muutaman kuukauden yhtye allekirjoitti sopimuksen MCA / Universal Records :n kanssa.
Historia > Spread Eagle

Treenatessaan vielä ensimmäistä keikkaansa varten, yhtye kirjoitti suurimman osan kappaleista vasta levytysstudiossa debyyttialbumilleen Spread Eagle (1990).  Saatuaan pienen avustuksen MCA:lta, yhtye tuotti videon omalla rahoituksellaan ja ystävien avulla kappaleesta "Scratch Like A Cat".
Historia > Open To The Public

Ennen kuin yhtye alkoi levyttämään seuraavaa albumia, yhtye vietti pitkiä aikoja tien päällä ja alkoivat palaa loppuun. Ensimmäisenä lähti rumpali Tommi Gallo. Hänet korvasi Kirke Blankenship, joka ei ollut kauaa yhtyeessä, mutta soitti rumpuja yhdellä ääniraidalla (High Horses) yhtyeen toisella albumilla Open To The Public. Kyseinen albumi äänitettiin sessiorumpalien kanssa; John Macaluso TNT: stä ja Thommy Price Joan Jett and the Blackheartsista .  Open to the Public julkaistiin vuonna 1993, jota seuranneella kiertueella Dave Femia soitti rumpuja.  Grungen vallatessa musiikkialan ja koska uusi albumi ei vastannut fanien odotuksia, yhtye hajosi vuonna 1995.
Historia > Spread Eaglen jälkeen

Ray West jättäytyi pois musiikkialalta joksikin aikaa. West laulaa nykyisin myös bändissä nimeltä Weapons Of Anew, tai lyhyemmin WOA:ssa.
Paul DiBartolo muutti nimensä Salvadore Poe:ksi kirjoitettuaan ja äänitettyään ja kappaleita ruotsalaiselle laulajalle Lisa Ekdahlille, eli entiselle vaimolleen. DiBartolo on innostunut intialaisesta kulttuurista ja viettää paljon aikaa Intiassa.
Rob De Luca perusti uuden yhtyeen Ouijipig,  ja myöhemmin toisen nimeltä OF EARTH.  Hän on työskennellyt myös studio- ja kiertuebasistina monille yhtyeille, kuten UFO, Sebastian Bach, Joan Jett and the Blackhearts, Helmet, George Lynch  ja Vinnie Moore
Tommi Gallo vaikutti aiemmin yhtyeissä Iron Rage ja Bang . Hän on lahjakas taiteilija, joka loi Spread  Eagle -logon ja kansitaiteen yhtyeen ensimmäiselle albumille. Hän asuu ja maalaa Worcesterissa Massachusettsissa.
Historia > 2006 Uudelleenyhdistyminen

Rob De Luca ja Ray West muodostivat Spread Eaglen uudelleen vuonna 2006.  Yhtyeen debyyttialbumi, jota ei oltu painettu yli 10 vuoteen, remasteroitiin ja julkaistiin uudelleen riippumattoman levy-yhtiön Lovember Recordsin kautta. He aloittivat keikkailun uudelleen vuonna 2006, kitarassa Chris Caffery ja rummuissa John Macaluso.  Keikkoja oli vain muutamia, koska kaikki muusikot olivat kiireisiä muiden yhtyeidensä kiertueiden vuoksi.
Historia > Viimeajat

Yhtye löysi uuden kitaristin Dennis Kimakin ja Rob De Luca on palannut New Yorkiin keikkailtuaan Sebastian Bachin ja UFOn kanssa. Joulukuussa 2010 Spread Eagle keikkaili ympäri Yhdysvaltojen koillisosia. Heidän debyyttialbuminsa on äänestetty yhdeksi kaikkien aikojen top 20 glam -albumiksi, seuranaan mm. Guns N' Roses, Mötley Crüe, Hanoi Rocks ja Skid Row.  Vuonna 2012 kitaristi Dennis Kimak lopetti ja hänet korvattiin Ziv Shalevilla. Shalev soitti ensimmäiset kaksi konserttia Spread Eaglen kanssa joulukuussa 2012. Vuonna 2017 Spread Eagle esiintyi useamman kerran Euroopassa, mukaan lukien Hull Metal Heaven ja HRH Sleaze Festivals.  Tammikuussa 2018 Spread Eagle kiinnitettiin Frontiers SRL Recordsille ja julkaisevat studioalbumin 2019.
Yhtyeen jäsenet > Nykyiset jäsenet

Ray West - laulu, lyömäsoittimet (1989 – 1995, 2006 – nykyhetki)
Rob De Luca - basso, laulu (1989 – 1995, 2006 –nykyhetki )
Ziv Shalev - kitara (2012 – nykyhetki)
Rik De Luca - rummut (2010 –nykyhetki )
Yhtyeen jäsenet > Entiset jäsenet

Paul DiBartolo (Salvadore Poe) - kitara, laulu (1989 – 1995)
Tommi Gallo - rummut (1989 – 1992)